
OSNOVNA ŠKOLA BLAGE ZADRE









Na temelju članka 54. stavka 1. Zakona o ustanovama („Narodne novine“ broj 76/93,
29/97, 47/99, 35/08, 127/19, 151/22) te članka 98. Zakona o odgoju i obrazovanju u
osnovnoj i srednjoj školi („Narodne novine“ broj 87/08, 86/09, 92/10, 105/10, 90/11,
5/12, 16/12, 86/12, 94/13, 136/14-RUSRH,152/14, 7/17, 68/18, 98/19, 64/20, 151/22,
156/23) Školski odbor Osnovne škola Blage Zadre, Vukovar škole uz prethodnu suglasnost Osnivača Grada Vukovara ( KLASA. 602-01/24-01/, URBROJ: 2196-1-01-26-15 od dana 6. srpnja 2026.) dana 31.7.2026.donosi :

                                               DOPUNU STATUTA

				Članak 1.

Članak 104. dopunjuje se i glasi:

(1) Opravdanost izostanka s nastave zbog zdravstvenih razloga u trajanju duljem od
tri radna dana uzastopno dokazuje se liječničkom potvrdom.

(2) Izostanak učenika s nastave može se opravdati i odgovarajućom potvrdom
nadležne institucije, ustanove ili druge nadležne fizičke ili pravne osobe (Ministarstvo
unutarnjih poslova, sud, nadležno tijelo za socijalni rad, ustanova u koju je učenik
uključen zbog pružanja pomoći ili dijagnostike, škola s umjetničkim programima,
škola stranih jezika, učenički dom, sportski klub, kulturno-umjetničko društvo,
kazalište u koje je učenik uključen, specijalistička ordinacija u kojoj je obavljen
pregled ili dijagnostička pretraga i drugo), uključujući i e-potvrdu o narudžbi za
pregled u zdravstvenoj ustanovi.

(3) Neopravdanim izostankom učenika s nastave smatra se izostanak koji nije
odobren ili opravdan sukladno odredbama stavaka 1., 2. i 3. članka 103. ovog statuta
te stavcima 1. i 2. ovog članka.

(4) Izostanak učenika s nastave prema stavku 3. članka 103. ovog statuta i stavcima
1. i 2. ovoga članka obvezno je opravdati najkasnije u roku od pet dana od povratka
učenika na nastavu.

(5) Izostanak učenika Škole s nastave zbog izražavanja nezadovoljstva i protesta
učenika ili roditelja učenika smatra se neopravdanim izostankom i nije ga moguće
opravdati.

(6) Ako roditelji učenika iz različitih razloga ne dopuštaju djetetu odlazak u Školu, a
Škola o tome ima informaciju, dužna je o tome obavijestiti nadležni područni ured
tijela nadležnog za socijalni rad.




Ova dopuna statuta stupa na snagu dan nakon dana objave na oglasnoj ploči Škole.


Predsjednik Školskog odbora:


Ova dopuna statuta objavljena je na oglasnoj ploči Škole dana 31.7 2026., a stupa

na snagu 1.8.2026. godine


Ravnatelj Škole:

